I den sørligste (innerste) delen av fjorden ligger Indre Wijdefjorden nasjonalpark, som utgjør et område på 1 127 181 dekar. Dette inkluderer landområder på begge sider av fjorden, samt fjorden selv. Dette er kanskje det sjeldneste plantemiljøet vi finner på øygruppen, med Europas eneste høyarktiske steppe-vegetasjon, med bl.a stepperørkvein, sabinegras, svalbardgras og myrtust.